ประกาศจังหวัดขอนแก่นประกาศจังหวัดขอนแก่นเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟหรือวัตถุอื่นใดที่คล้ายคลึงกัน ขึ้นไปสู่อากาศ เพื่อเป็นการแก้ไขปัญหาความเดือดร้อนและลดผลกระทบด้านลบจากปัญหาการจุดและปล่อยหรือการกระทำอื่นใดเพื่อให้บั้งไฟหรือวัตถุอื่นใดที่คล้ายคลึงกันขึ้นไปสู่อากาศ อันเป็นต้นเหตุให้เกิดเพลิงไหม้ ปัญหาทางเศรษฐกิจและสังคมของประเทศตลอดจนการป้องกันและลดความเสี่ยงอันตรายร้ายแรงที่อาจจะเกิดขึ้นต่ออากาศยานรวมทั้งชีวิตทรัพย์สินของประชาชนโดยรวมสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดขอนแก่นโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนดังต่อไปนี้ข้อ๑ ห้ามมิให้ผู้ใดจุดและปล่อยหรือกระทำการอย่างใดเพื่อให้บั้งไฟ หรือวัตถุอื่นใดที่คล้ายคลึงกัน ขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่ข้อ๒ ผู้ใดจะจัดให้มีสถานที่จุดและปล่อยบั้งไฟหรือวัตถุอื่นใดที่คล้ายคลึงกันขึ้นไปสู่อากาศต้องได้รับอนุญาตจากนายอำเภอแห่งท้องที่ทั้งนี้ให้ผู้ประสงค์จะขออนุญาตให้ยื่นคำขอต่อนายอำเภอแห่งท้องที่ ก่อนวันจุดและปล่อยไม่น้อยกว่า๑๕ วันข้อ๓ การอนุญาตให้จุดและปล่อยบั้งไฟหรือวัตถุอื่นใดที่คล้ายคลึงกัน ขึ้นสู่อากาศให้นายอำเภอแห่งท้องที่อนุญาตเฉพาะเป็นการจัดงานตามประเพณี วัฒนธรรม ท้องถิ่นเท่านั้นข้อ๔ กำหนดระยะเวลาในการจุดและปล่อยบั้งไฟหรือวัตถุอื่นใดที่คล้ายคลึงกันขึ้นไปสู่อากาศ๔.๑ให้กระทำได้ในการงานประเพณี และวัฒนธรรมท้องถิ่น ในช่วงเดือนพฤษภาคม ถึงเดือนมิถุนายน เท่านั้น๔.๒แต่ละหมู่บ้าน ให้จุดและปล่อยได้ ๑ วัน ต่อปีและกำหนดให้จุดและปล่อยได้ระหว่างเวลา ๐๙.๐๐ น. ถึงเวลา ๑๗.๐๐ น.เท่านั้น๔.๓ห้ามจุดและปล่อย กรณีหากมีการเสด็จพระราชดำเนินของพระมหากษัตริย์ พระราชินีหรือพระบรมวงศานุวงศ์ โดยทางเครื่องบินพระที่นั่ง, รถยนต์พระที่นั่งในพื้นที่จังหวัดขอนแก่นหรือจังหวัดใกล้เคียงโดยเด็ดขาดและให้เลื่อนการจุดหรือปล่อยออกไปตามที่นายอำเภอแห่งท้องที่จะเห็นสมควรข้อ๕ ชนิด ขนาด และจำนวนของบั้งไฟหรือวัตถุอื่นใดที่คล้ายคลึงกันที่จะทำการจุดและปล่อย หรือกระทำการอย่างใด๕.๑ต้องมีหลักฐานการได้รับอนุญาตให้สั่งนำเข้า ทำ หรือค้าซึ่งดอกไม้เพลิงตามพระราชบัญญัติอาวุธปืน เครื่องกระสุนปืน วัตถุระเบิดดอกไม้เพลิง และสิ่งเทียมอาวุธปืน พ.ศ. ๒๔๙๐๕.๒ขนาดเส้นผ่านศูนย์กลางต้องไม่เกิน ๓ นิ้ว ยาวไม่เกิน ๑๘๐ เซนติเมตร๕.๓วัสดุ ต้องมีน้ำหนักเบา และไม่มีส่วนผสมของโลหะ เน้นวัสดุ อุปกรณ์ทำจากธรรมชาติ๕.๔จำนวน ไม่เกิน ๒๐ บั้ง ต่อ ๑ วันข้อ๖ สถานที่จุดและปล่อยบั้งไฟหรือวัตถุอื่นใดที่คล้ายคลึงกันขึ้นไปสู่อากาศ๖.๑สถานที่ ที่ห่างไกลแหล่งชุมชนไม่น้อยกว่า ๕๐๐ เมตร๖.๒ห้ามมิให้จุดและปล่อยบั้งไฟ หรือวัตถุอื่นใดที่คล้ายคลึงกัน ในเส้นทางการบิน รวมทั้งไม่อยู่ในเขตปลอดภัยทางเดินอากาศ ได้แก่บริเวณพื้นที่เสี่ยงตามแนวขึ้น ลง ของเครื่องบินข้างละ ๔.๖ กิโลเมตรเป็นระยะทางยาว ๑๘.๕ กิโลเมตร จากหัวทางวิ่งทั้ง ๒ ด้าน โดยเด็ดขาด๖.๓ห้ามมิให้จุดและปล่อยบั้งไฟ หรือวัตถุอื่นใดที่คล้ายคลึงกันขนาดใหญ่ซึ่งมีความสูงระดับเพดานบินโดยเด็ดขาด๖.๔งดจุดและปล่อยบั้งไฟ หรือวัตถุอื่นใดที่คล้ายคลึงกันในบริเวณพื้นที่เสี่ยงอันตรายต่อการเกิดอัคคีภัยสนามบิน สายไฟฟ้า หญ้าแห้ง คลังน้ำมัน กองขยะ บ้านเรือนประชาชน ตลาด ป่าไม้โรงเรียน วัดข้อ๗ มาตรการป้องกันมิให้มีการเล่นการพนัน๗.๑ห้ามจัดให้มีการพนันขันต่อในการจุดและปล่อยบั้งไฟ หรือวัตถุอื่นใดที่คล้ายคลึงกัน๗.๒ห้ามมิให้มีการนับคะแนน การจับเวลา การขานเวลา การขานตัวเลขอื่น ๆ หรือกระทำเครื่องหมายสัญลักษณ์อื่นใด อันเป็นการบ่งชี้ถึงการบอกเวลาขึ้นลงหรือความสูงต่ำของบั้งไฟหรือวัตถุอื่นใดที่คล้ายคลึงกันหรือกระทำการอื่นใดอันเป็นข้อชี้ขาดให้แพ้ชนะกัน๗.๓ห้ามปิดกั้นถนนสาธารณะ หรือสถานที่เข้าสู่บริเวณงาน หรือสถานที่จัดงาน๗.๔ห้ามจำหน่ายบัตรค่าเข้าชม หรือเรียกเก็บค่าเข้าชมในการจุดและปล่อยบั้งไฟ หรือกระทำการอื่นใดในลักษณะแอบแฝงเพื่อเก็บค่าเข้าชมเช่น จัดให้มีการเรี่ยไรหน้างาน การแจกซองฎีกาผ้าป่า หรือการตั้งตู้รับบริจาคข้อ๘ มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๘.๑ผู้ได้รับอนุญาตให้จุดและปล่อยบั้งไฟ หรือวัตถุอื่นใดที่คล้ายคลึงกัน ควรจัดให้ทำสัญญาประกันภัยเพื่อนำเงินมาชดใช้ความเสียหาย กรณีเกิดอุบัติเหตุที่คาดไม่ถึง๘.๒สถานที่ของการจุด ปล่อยและรัศมีของการตกไม่ควรอยู่ในบริเวณที่เสี่ยงต่อการเกิดอัคคีภัย สายไฟ คลังน้ำมันชุมชน สถานที่สำคัญต่าง ๆ๘.๓ฐานการจุดบั้งไฟ ควรอยู่ในองศาลาดเอียงที่เหมาะสมไม่ลาดชันจนเป็นสาเหตุให้บั้งไฟพุ่งเสียหลักตกกลับมาเป็นอันตรายผู้คนที่เข้าชมการจุดและไม่ลาดเอียงเกินไปจนเป็นเหตุให้บั้งไฟพุ่งเป็นระยะทางไกลจนเกิดอันตรายต่อร่างกาย ชีวิต หรือทรัพย์สินของประชาชนในเขตพื้นที่ปลอดภัย๘.๔ผู้ได้รับอนุญาต ต้องนำเลขที่ใบอนุญาตไปแสดงบนบั้งไฟ หรือวัตถุอื่นใดที่คล้ายคลึงกันขึ้นไปสู่อากาศ ระบุหรือแสดงไว้บนบั้งไฟ หรือวัตถุอื่นใดที่คล้ายคลึงกันด้วยสีหรือน้ำหมึกหรือสารเคมีที่ไม่สามารถลบออกได้ ในตำแหน่งที่บุคคลทั่วไปสามารถมองเห็นได้อย่างชัดเจน และต้องเป็นตำแหน่งที่เหลืออยู่เมื่อบั้งไฟหรือวัตถุอื่นใดที่คล้ายคลึงกันขึ้นไปสู่อากาศตกลงสู่พื้น ทั้งนี้ ในกรณีที่ไม่สามารถแสดงลงบนวัตถุข้างต้นได้ให้ขึ้นอยู่กับดุลพินิจของนายอำเภอแห่งท้องที่เป็นสำคัญ๘.๕ผู้ได้รับอนุญาต ต้องจัดสถานที่จุดและปล่อยบั้งไฟหรือวัตถุอื่นใดที่คล้ายคลึงกันขึ้นไปสู่อากาศให้ปลอดภัยโดยให้ผู้ชมอยู่ห่างจากฐานจุดและปล่อยไม่น้อยกว่า๑๐๐ เมตรข้อ๙ ผู้ใดฝ่าฝืนหรือไม่ปฏิบัติตามประกาศนี้มีความผิดตามความในข้อ ๕ ของคำสั่งหัวหน้าคณะรักษาความสงบเรียบร้อยแห่งชาติที่๒๗/๒๕๕๙ ลงวันที่ ๑๐ มิถุนายน พุทธศักราช ๒๕๕๙ ต้องระวางโทษจำคุกไม่เกินสามปีหรือปรับไม่เกิน ๖๐,๐๐๐ บาท หรือทั้งจำทั้งปรับข้อ๑๐ ผู้ได้รับอนุญาตตามประกาศนี้ไม่อาจอ้างเป็นเหตุให้ต้องพ้นความรับผิดในทางแพ่งและทางอาญาหากการจุดและปล่อยบั้งไฟหรือวัตถุอื่นใดที่คล้ายคลึงขึ้นไปสู่อากาศก่อให้เกิดความเสียหายต่อชีวิต ร่างกายของประชาชน หรือเกิดความเสียหายแก่อากาศยานหรือทรัพย์สินของประชาชนข้อ๑๑[๑] ประกาศนี้ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๓๐ธันวาคม พ.ศ. ๒๕๕๙พงษ์ศักดิ์ ปรีชาวิทย์ผู้ว่าราชการจังหวัดขอนแก่นปริยานุช/จัดทำ๒๐ กุมภาพันธ์๒๕๖๐วริญา/ตรวจ๑๐ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๔๙ ง/หน้า ๓๒/๑๖ กุมภาพันธ์ ๒๕๖๐